### Beslutning

Laust Bech stillede et ændringsforslag om, at det tilføjes til udbuds- og indkøbspolitikken, at der ved indkøb af kyllingekød ikke købes turbokyllinger.

For stemte B, C, F og Ø.

Imod stemte, O og V og Kalundborg-Listen.

Hverken for eller imod stemte A og Frit Borgerligt Fællesskab.

Ændringsforslaget faldt.

Herefter stemte Kommunalbestyrelsen om indstillingen.

Kommunalbestyrelsen godkender Økonomiudvalgets indstilling.

For stemte A, B, C, O, V, Ø og Kalundborg-Listen.

Imod stemte F og Karsten Mortensen.

Hverken for eller imod stemte Helen Hermansen.

Karsten Mortensen stemte imod, da politikken ikke i høj nok grad understøtter borgernes økonomi men i højere grad er feel good politik.

SF stemte imod, fordi vi mener, at man politisk bør sætte en retning for etik og bæredygtighed.

Afbud: Yngve Jepsen, Ragnhild Clausen (Stedfortræder: Ane Jakobsen)

### Sagsfremstilling

## Resume og sagens baggrund

På et temamøde den 18. september 2024 drøftede Kommunalbestyrelsen en række tematikker for den kommende Indkøbs- og Udbudspolitik. På baggrund af drøftelserne har administrationen udarbejdet det som bilag 1 vedhæftede udkast til Indkøbs- og Udbudspolitik.

## Indstillinger

Direktøren indstiller

1. at udkastet godkendes.

2. at kommunalbestyrelsen hvert andet år orienteres om status på indkøbs- og udbudspolitikken med afsæt i de tilgængelige data

## Behandling

Direktion, Økonomiudvalg, Kommunalbestyrelse.

## Økonomiske konsekvenser

Ingen.

### Sagens forløb

12/11/2024 Direktionen
Anbefales.
20/11/2024 Økonomiudvalget

Anbefales. Økonomiudvalget ønsker, at det præciseres, at indkøb med et pædagogisk sigte kan ske i lokale forretninger.

Laust Bech og Karsten Mortensen tager forbehold.

Afbud: Henry Dahl